Angela Bassett

Angela Evelyn Bassett (s. 16. elokuuta 1958) on yhdysvaltalainen näyttelijä. Hänen uransa alkoi teatterissa, mutta hän on siirtynyt myös elokuviin ja televisioon. Hänet tunnettiin varsinkin uransa alkuvaiheissa vahvoista naishahmoista, ja hänen läpimurtonaan pidetään elokuvaa Tina: What’s Love Got to Do With It, josta hän sai Golden Globen. Bassett on sittemmin näytellyt muun muassa Rosa Parksia, Coretta Scott Kingia ja Marvelin sarjakuvafilmatisoinneissa kuningatar Ramondaa. Elokuvasta Black Panther: Wakanda Forever hän sai toisen Golden Globensa. Bassett on 2010- ja 2020-luvuilla ollut vakituinen kasvo myös televisiossa, sillä hän on näytellyt antologiasarjassa American Horror Story ja poliisisarjassa 9-1-1.

 Nuoruus ja opiskelu 
Angela Bassett syntyi New Yorkin Harlemissa mutta eli  varhaislapsuutensa tätinsä luona Winston-Salemissa. Angela oli viisivuotias, kun hän ja hänen sisarensa D’nette muuttivat Floridan St. Petersburgiin äitinsä luokse. Heidän äiti oli eronnut miehestään ja kasvatti tyttäret yksinhuoltajana.

Bassett innostui high school -aikana näyttelemisestä, kun hän näki Kennedy-keskuksen tuottaman näytelmän Hiiriä ja ihmisiä. Bassett meni opettajansa innottamana opiskelemaan stipendin turvin Yalen yliopistoon. Hän suoritti 1980 alemman korkeakoulututkinnon afroamerikkalaisuuden tutkimuksesta, ja maisteriksi hän valmistui 1983 Yale School of Dramasta.

 Ura 
 Teatterista elokuviin 
Yksi Bassettin opettajista oli näytelmäohjaaja Lloyd Richards, joka valitsi hänet 1980-luvun puolivälissä kahteen Broadway-tuotantoonsa, näytelmiin Ma Rainey’s Black Bottom ja Joe Turner’s Come and Gone. Samoihin aikoihin hän teki myös pieniä rooleja sekä televisiossa että elokuvissa. Bassettin ensimmäinen elokuva oli trilleri FX - murha tilauksesta (1986).

Bassettilla oli lyhyt mutta merkittävä rooli John Singletonin elokuvassa Boyz n the Hood – kulman kundit (1991). Hän esitti siinä yksinhuoltajaäitiä, joka yritti pitää poikansa poissa kaduilta. Bassett näytteli 1990-luvun alussa monia muitakin vahvoja naishahmoja. Hän oli minisarjassa The Jacksons: Amerikkalainen unelma (1992) The Jackson 5 -yhtyeen jäsenten äiti Katherine Jackson ja Spike Leen elokuvassa Malcolm X (1992) ihmisoikeusaktivisti Malcolm X:n leski Betty Shabazz.

 Läpimurto Tina Turnerina 
Bassettin läpimurtoroolina pidetään elokuvaa Tina: What’s Love Got to Do With It (1993), jossa hän näytteli laulaja Tina Turneria. Hän sai elokuvasta sekä kriitikkojen että yleisön kiitosta. Hänet palkittiin parhaan musikaali- tai komediaelokuvan naispääosan Golden Globella, ja hän oli ehdolla naispääosa-Oscariin. Bassettin seuraavat elokuvat Haku päällä (1995) ja Stella vaihtaa vapaalle (1998) olivat romanttisia draama-komedioita, jotka osoittivat hänen monipuolisuuttaan näyttelijänä. Hän esiintyi myös Ensimmäisessä yhteydessä (1997) ja näytteli 1998 The Public Theaterissa Lady Macbethiä.

Bassettin 2000-luvun alun elokuvia ovat muun muassa rikoselokuva Valtikka (2001) ja televisioelokuva The Rosa Parks Story (2002), jossa hän esitti kansalaisoikeusaktivisti Rosa Parksia. Rooli toi Bassettille ensimmäisen Primetime Emmy -ehdokkuuden. Bassettilla oli vuonna 2005 vakiorooli televisiosarjassa Alias, ja vuonna 2006 ensi-iltaan tuli perhedraama Kaikki alkaa A:sta.

Elämäkertaelokuvassa Notorious (2009) Bassett näytteli nimellä The Notorious B.I.G. tunnetun rap-artistin äitiä. Samaan aikaan hänellä oli myös vakiorooli lääkärisarjassa Teho-osasto. Bassett oli vuonna 2011 mukana useissa elokuvissa. Niihin kuuluivat muun muasssa komedia Jump the Broom ja sarjakuvafilmatisointi Green Lantern. Broadwaylle hän puolestaan palasi näytelmässä The Mountaintop.

 Televisiosarjoihin 2010-luvulla 
Bassett näytteli vuonna 2013 televisioelokuvassa Betty & Coretta Martin Luther Kingin leskeä Coretta Scottia sekä toimintaelokuvassa Olympos on valloitettu ja näytelmäsovituksessa Black Nativity. Samana vuonna hän alkoi näytellä antologiasarjassa American Horror Story. Siitä Bassett on ollut kahdesti ehdolla Emmyyn, kolmannen tuotantokauden voodoopapitar Marie Laveaun sekä neljännen tuotantokauden kolmirintaisen naisen osasta.

Bassettin elokuvia ovat myös rikoskomedia Chi-Raq (2015), Olympos on valloitettu -elokuvan jatko-osa London Has Fallen (2016) ja toimintaseikkailu Mission: Impossible – Fallout (2018). Samana vuonna hän alkoi tehdä televisiosarjaa 9-1-1. Bassett on toiminut myös sekä kyseisen sarjan että sen spin-offin 9-1-1 Lone Star vastaavana tuottajana.

 Marvel Cinematic Universe 
Bassett liittyi 2018 Marvel Cinematic Universeen elokuvassa Black Panther. Hänen hahmonsa on pääosasankari T’Challan äiti. Bassett toisti hahmonsa myös elokuvissa Avengers: Endgame (2019) ja Black Panther: Wakanda Forever (2022). Viimeksi mainitusta hän sai parhaan naissivuosan Golden Globen ja Oscar-ehdokkuuden.

 Yksityiselämä 
Bassett on naimisissa näyttelijä Courtney B. Vancen kanssa. He menivät naimisiin 1997, ja he saivat 2006 sijaissynnyttäjän kautta kaksoset.

 Filmografia
Elokuvat Vuosi Suomenkielinen nimi Alkuperäinen nimi Rooli 1985  FX – murha tilauksesta  F/X  televisiotoimittaja 1990  Lastentarhan kyttä  Kindergarten Cop  lentoemäntä1991  Critters 4 – kuka kättäsi nakertaa?  Critters 4  Fran Boyz n the Hood – kulman kundit  Boyz n the Hood  Reva Devereaux Toivon kaupunki  City of Hope  Reesha1992  Taikalampi  Passion Fish  Dawn/Rhonda Bloody Marie – viettelevä vampyyri  Innocent Blood  Sinclair Malcolm X  Malcolm X  Betty Shabazz 1993  Tina: What’s Love Got to Do With It  What’s Love Got to Do With It  Tina Turner1995  Brooklynin vampyyri  Vampire in Brooklyn  Rita Veder Mustat pantterit  Panther  Betty Shabazz Strange Days  Strange Days  Georgia Perry Haku päällä  Waiting to Exhale  Bernadine ”Bernie” Harris 1997 Ensimmäinen yhteys  Contact  Rachel Constantine 1998  Stella vaihtaa vapaalle  How Stella Got Her Groove Back  Stella1999  Our Friend, Martin  Our Friend, Martin  Milesin äiti (äänirooli) Sydämen soinnut  Music of the Heart  Janet Williams2000  Supernova  Supernova  Kaela Evers Whispers: An Elephant’s Tale  Whispers: An Elephant’s Tale  Groove (äänirooli) Boesman and Lena  Boesman and Lena  Lena 2001  Valtikka  The Score  Diane 2002  Auringon kaupunki  Sunshine State  Stokes Perry2003  Unchained Memories: Readings from the Slave Narratives  Unchained Memories: Readings from the Slave Narratives  lukija Masked and Anonymous  Masked and Anonymous  rakastajatar2004  The Lazarus Child  The Lazarus Child  Elizabeth Chase Mr. 3000  Mr. 3000  Maureen ”Mo” Simmons 2005  Mr. & Mrs. Smith  Mr. & Mrs. Smith  Mr. Smithin esimies 2006  Kaikki alkaa A:sta  Akeelah and the Bee  Tanya Anderson 2007  Riemukas Robinsonin perhe  Meet the Robinsons  Mildred (äänirooli)2008  Gospel Hill  Gospel Hill  Sarah Malcolm Of Boys and Men!  Of Boys and Men  Rieta Cole Meet the Browns  Meet the Browns  Brenda Brown Nothing But the Truth  Nothing But the Truth  Bonnie Benjamin 2009  Notorious  Notorious  Voletta Wallace2011  Jumping the Broom  Jumping the Broom  Watson Green Lantern  Green Lantern  Amanda Waller 2012 Keinoja kaihtamatta  This Means War  Collins2013  Olympos on valloitettu  Olympos Has Fallen  Lynn Jacobs White Bird in a Blizzard  White Bird in a Blizzard  Thaler Black Nativity  Black Nativity  Aretha Cobbs 2018  Black Panther  Black Panther  Ramonda Mission: Impossible – Fallout  Mission: Impossible – Fallout  Erica Sloan Bumblebee  Bumblebee  Shatter (äänirooli) 2019  Avengers: Endgame  Avengers: Endgame  Ramonda 2022  Black Panther: Wakanda Forever  Black Panther: Wakanda Forever 2025  Mission: Impossible – The Final Reckoning  Mission: Impossible – The Final Reckoning  Erica Sloan

 Vuosi Nimi Rooli Jakso 1985  Kovaa peliä Bostonissa  Joen tytär  ”The Choice” 1985, 1988  Bill Cosby Show  Mrs. Mitchell / Paula  2 jaksoa1989  Hawk  Bailey Webster  2 jaksoa Tour of Duty  Camilla Patterson  2 jaksoa 227  Amy Burnett  ”A Pampered Tale” Kolkyt ja risat  Kate Harriton  ”Legacy”1990  Alien Nation  Renee Longstreet  ”Eyewitness News” Equal Justice  Janet Fields  ”Goodbye, Judge Green”1991  Flash  Linda Lake  ”Beat the Clock” Stat  Willie Burns  ”Ladyfinger” 1992  Nightmare Cafe  Evelyn  ”Sanctuary for a Child” 2005  Alias  Hayden Chase  4 jaksoa 2008–2009  Teho-osasto  Cate Banfield  21 jaksoa 2010  Simpsonit  Michelle Obama (äänirooli)  ”Ihastusta ilmassa” 2013–2014  American Horror Story: Coven  Marie Laveau  12 jaksoa 2014–2015  American Horror Story: Freak Show  Desiree Dupree  11 jaksoa2015–2016  American Horror Story: Hotel  Ramona Royale  7 jaksoa2016American Horror Story: Roanoke  Monet Tumusiime  9 jaksoa2018–9-1-1   Athena Grant  Pääosa 2021  What If...?  Ramonda  äänirooli; ”Mitä jos... Killmonger pelastaisi Tony Starkin?”

 Lähteet 

 Aiheesta muualla 




Luokka:Yhdysvaltalaiset näyttelijät
Luokka:Golden Globe -palkinnon saajat
Luokka:Vuonna 1958 syntyneet
Luokka:Elävät henkilöt
Luokka:Afroamerikkalaiset